GiliGold/VAD_KnessetCorpus huggingface dataset:
חיים כץ: אני אעביר את הצעת החוק ואני אבקש רביזיה.
חיים כץ: אני נותן לך שבועיים ימים לעשות בדיקה.
חיים כץ: תבוא לפה, תן לנו את התאריך שממנו אנחנו מתחילים, לא 1999, 1998, 1997.
חיים כץ: כך נעשה.
<רועי קרת: יכול להיות שנצטרך תחולה מדורגת לגבי העתיד ולגבי העבר.
חיים כץ: תביא מה שאתה צריך.
חיים כץ: אנחנו מצביעים על הצעת החוק כפי שקראנו.
חיים כץ: מי בעד הצעת החוק, כפי שהוקראה, ירים את ידו.
חיים כץ: כל חברי הכנסת שנמצאים פה, חמישה במספר, אישרו אותה.
חיים כץ: אני מבקש רביזיה על הצעת החוק.
חיים כץ: יש לך עכשיו שבועיים ימים.
חיים כץ: היום יום שני בשבוע, י"א בסיוון, ה-9 ביוני 2014.
חיים כץ: הצעת חוק הביטוח הלאומי (תיקון מס' 155) (הרחבת הגדרת ילד לעניין ביטוח שאירים, של חברת הכנסת אורית סטרוק – היא הלכה.
<קריאה: זה הנושא הבא.
חיים כץ: למה כולכם צריכים להעיר?
חיים כץ: היא חתומה על הצעת החוק.
שולי מועלם-רפאלי: היא פה, הדברים שלה פה.
חיים כץ: אנחנו נראה את כל מי שנמצא פה.
חיים כץ: אני אקרא, אני עובר על כולם.
חיים כץ: נסים זאב, יעקב אשר, יעקב מרגי ועוד כמה חברי כנסת שאינם פה.
חיים כץ: הצעת החוק הזאת באה לעשות סדר בנושא יתומים, שכל מי שיתום מקבל קצבת שאירים עד גיל 21, גם אם הוא לומד פה וגם אם הוא לומד שם וגם אם הוא לומד במקום אחר.
חיים כץ: אם אתם רוצים לקדם את הצעת החוק הזאת, אני מציע לכם - - -
יעקב מרגי: בלי דיבורים.
חיים כץ: בלי דיבורים.
חיים כץ: אנחנו נקריא, נצביע וניתן ליתומים את מה ששלוש שנים הם מנסים להעביר ולא הצליחו להעביר.
<וילמה מאור: שנים.
חיים כץ: שנים לא הצליחו להעביר.
חיים כץ: ואנחנו בעד ההצעה הזאת שנקריא.
חיים כץ: יאללה, בואי תקריאי.
נסים זאב: מטרת החוק באה באמת ליצור - - -
חיים כץ: לתקן עוול.
נסים זאב: לתקן עוול וליצור מצב שכל יתום, לא משנה באיזה מסגרת לימודית הוא נמצא, הוא ייכלל - - -
חיים כץ: כל יתום, גם אם הוא במסגרת לימודית.
נסים זאב: לא משנה איזה מסגרת לימודית.
חיים כץ: לא "לימודית", באיזה מסגרת הוא נמצא.
נסים זאב: לא משנה איזה מסגרת.
חיים כץ: כשאתה אומר "לימודית", אתה מציין.
חיים כץ: כל יתום באשר הוא יקבל קצבת שאירים עד גיל 21.
נסים זאב: לא, 20.
<וילמה מאור: רק אם הוא לומד.
חיים כץ: 20.
נסים זאב: 20.
נסים זאב: ואם הוא לומד - - - ישנם מוסדות שמוכרים ויש מוסדות שלא כל-כך מוכרים.
נסים זאב: העלינו את הסוגיה הזאת בישיבה הקודמת ואמרנו שנתקן וניצור מצב שגם מי שלומד באיזו מסגרת לימודית - - -
חיים כץ: אם זה לא כתוב בחוק, אנחנו לא גונבים פה עכשיו כלום.
חיים כץ: אנחנו מציעים את הצעת החוק כפי שהיא.
חיים כץ: נסים זאב, אם גפני בא אלי, היה מספיק הגון ואמר לי: תשמע יש כמה גופים שזה לא חל עליהם, אני לא הולך לחוקק.
חיים כץ: אני הולך לחוקק מה שסוכם.
חיים כץ: גם גפני מבין.
חיים כץ: אם אנחנו באים בדלת עקיפה - - -
נסים זאב: זה מה שעבר במליאה, אדוני.
חיים כץ: מה שעבר במליאה, זה בסדר.
נסים זאב: החוק שלי עבר במליאה, ואני אומר:
נסים זאב: אי-אפשר להוריד ממנו - -
חיים כץ: אנחנו לא רוצים להוריד.
נסים זאב: - - אלא אם כן היועצת המשפטית תאמר שזה כולל כל מסגרת לימודית וכל הנושא של השעות.
נסים זאב: אגב, יש מוסדות שהשעות האלה אולי לא קיימות, ואני רוצה לומר גם מדוע.
נסים זאב: יש לפעמים מסגרות ייחודיות, שהן לא מסגרת תורנית רגילה ישיבתית כמו ישיבה גבוהה, ושם דורשים אפילו יותר מ-20 שעות לימוד בשבוע.
נסים זאב: יש מסגרות מיוחדות לבחורים בעייתיים קצת, והייתי אומר שהם משולבים במסגרת לימוד ואולי גם מקצוע.
נסים זאב: לכן החוק הזה חייב לכלול גם את אותם תלמידים.
שולי מועלם-רפאלי: ניסים, פה לא מדברים עליהם, הרי הם משולבים במוסד – תסתכל על הקו שנמתח פה – שמתקיימים במוסד לפחות 20 שעות.
שולי מועלם-רפאלי: זה טוב.
חיים כץ: היועצת המשפטית תעבור על ההסכמות.
חיים כץ: אני מציע לך לקבל מה שמוסכם, ואחרי זה אם אתה רוצה להרחיב, יש תיקון להצעת החוק, ובינתיים לא תמנע מאחרים את הקבלה.
נסים זאב: לא מונעים.
נסים זאב: אנחנו היום נסיים את זה.
נסים זאב: בתוך עשר דקות נסיים, רק אני מעלה את זה לפני כן.
חיים כץ: היועצת המשפטית תבהיר בדיוק למה אנחנו מתכוונים ובמה אנחנו עוסקים.
חיים כץ: תבהירי גם את ההסכמות.
<יעל סלנט: הצעת חוק הביטוח הלאומי (תיקון מס' 155) (הרחבת הגדרת ילד לעניין ביטוח שאירים), התשע"ד–2014.
<יעל סלנט: 1.
<יעל סלנט: תיקון סעיף 252 "בחוק הביטוח הלאומי [נוסח משולב], התשנ"ה–1995, בסעיף 252, אחרי סעיף קטן (ג) יבוא: "(ג1) לעניין סימן זה, יראו כילד גם מי שלא מלאו לו 20 שנים, ובלבד שעיקר זמנו מוקדש ללימודים במוסד חינוכי שמתקיימים בו לימודים בהיקף שלא יפחת מ-20 שעות שבועיות;" – 20 שעות שבועיות זה בא בעקבות הערה של משרד המשפטים.
חיים כץ: 20 שעות שבועיות בלימודים, אין בעיה.
חיים כץ: לא צריך להסביר.
חיים כץ: כן, משרד המשפטים.
<שי סומך: 20 שעות לפי ההצעה שלנו צריכות להיות בתוכנית הלימודים שהתלמיד משתתף בהן.
שולי מועלם-רפאלי: במוסד.
שולי מועלם-רפאלי: שמתקיימים במוסד 20 שעות לימודים לפחות.
<שי סומך: מדובר על תוכנית הלימודים.
<שי סומך: למשל, לגבי בחורי ישיבה, ברור - - -
חיים כץ: אני לא מכיר מוסד שבתוכנית הלימודים שלו יש פחות מ-20 שעות.
יעקב אשר: ברגע שכל תלמיד במוסד הוא נמצא בתוכנית הלימודים.
<שי סומך: במוסדות התורניים אין בעיה, אני מדבר על הכשרה מקצועית.
<יעל סלנט: התנאי הזה צריך להתקיים בתוכנית הלימודים של הלומד עצמו.
<שי סומך: לא שהוא למד בפועל, אלא שתוכנית הלימודים היא של 20 שעות.
יעקב אשר: הוא חלק מתוכנית הלימודים הזאת.
<יעל סלנט: "לעניין סעיף קטן זה, "מוסד חינוכי" – אחד מאלה:".
<יעל סלנט: בסעיפים קטנים (1) עד (5) אין שינוי, אבל אני אקרא אותם.
<יעל סלנט: "(1) מוסד שקיבל הכרה לפי סעיף 9 לחוק המועצה להשכלה גבוהה - - -; (2) מוסד שקיבל היתר או אישור לפי סעיף 21א לחוק המועצה להשכלה גבוהה; (3) מוסד שהתואר שהוא מעניק הוכר לפי סעיף 28א לחוק המועצה להשכלה גבוהה; (4) מוסד שקיבל רישיון לפי סעיפים 25ג ו-25ד לחוק המועצה להשכלה גבוהה או רישיון זמני לפי סעיף 25ט לחוק המועצה להשכלה גבוהה; (5) מוסד על-תיכוני להכשרה או להשכלה מקצועית, טכנית, תורנית או דתית, לרבות מסלול להכשרה או להשכלה כאמור במוסד על-תיכוני, המכשיר את תלמידיו לבחינות ממשלתיות או המעניק השכלה המוכרת על ידי משרד ממשלתי או לפי כל דין.
<יעל סלנט: " הסעיף הבא הוא סעיף ששונה בעקבות הסכמות, ואני רוצה כבר להבהיר שהסעיף הקודם היפנה לקבלת תמיכה, ישיבות שמקבלות תמיכה.
<יעל סלנט: הסעיף הזה מפנה לישיבות שיוכרו מכוח חוק שירות ביטחון.
<יעל סלנט: זה בעצם כל הישיבות ששר הביטחון יכיר בהן מכוח אותו חוק.
<יעל סלנט: זו רשימה שאמורה להיות רחבה, רשימה שאמורה לכלול הרבה ישיבות, ואני אקרא אותו.
<יעל סלנט: "ישיבת הסדר, ישיבה גבוהה ציונית, ישיבה או כולל, כהגדרתן בסעיף 22א, 22ב או 26ב לחוק שירות בטחון; לעניין זה, יראו ישיבה שהיתה כלולה ברשימה שקבע שר הביטחון לפי סעיף 8 לחוק דחיית שירות לתלמידי ישיבות שתורתם אומנותם, התשס"ב-2002, ערב פקיעתו של החוק האמור, כישיבה לפי סעיפים 22א, 22ד או 26ב לחוק שירות בטחון, עד לגיבוש רשימת הישיבות על פי הסעיפים האמורים על ידי שר הבטחון.
<יעל סלנט: " זה בגלל שבחוק שירות ביטחון יש תקופה של שנה שהשר צריך לגבש את הרשימה כאיזה הוראה, כדי שבינתיים יהיו כלולות בסעיף הזה כל הישיבות שהוכרו על-ידי שר הביטחון במצב היום.
<יעל סלנט: ברגע שתהיה רשימה חדשה, הוא יכיר בהן.
נסים זאב: הרי רשימת הישיבות זה בוועד הישיבות, שזה באגף משרד החינוך היום.
נסים זאב: יכול להיות שיש ישיבות שמוכרות על-ידי משרד החינוך ולא מוכרות על-ידי משרד הביטחון.
נסים זאב: כשאני בא ואומר לתקן עוול, שכל ילד שנמצא בכל מסגרת לימודים – 20 השעות זה מקובל עלי, אבל בכל ישיבה, לאו דווקא המוכרת על-ידי שר הביטחון.
<יעל סלנט: אני רק רוצה להבהיר שהיום, לפי תיקון 19 לחוק שירות ביטחון, כל מי שרוצה להסדיר את מעמדו מול צה"ל חייב ללמוד בישיבה מהסוג הזה, בגלל זה הרשימה הזאת רחבה.
חיים כץ: כמה אנשים להערכתך לא נכללים בתוך הרשימה הזאת?
יעקב אשר: אני אסביר שנייה.
יעקב אשר: אני אסביר.
חיים כץ: שנייה, יעקב.
חיים כץ: נסים.
נסים זאב: אולי עשרות בודדות של יתומים.
נסים זאב: ייתכן מאוד שיש - - -
חיים כץ: לא נראה לי שיש עשרות.
נסים זאב: קיימים.
נסים זאב: הלוא אני מכיר את המסגרות, ידידי.
חיים כץ: לא, יתומים.
חיים כץ: זה צריך להיות גם במסגרת וגם יתומים.
נסים זאב: יתומים בתוך מסגרות של ישיבות, שאותן ישיבות אולי לא מוכרות על-ידי שר הביטחון ומשרד הביטחון.
חיים כץ: מה שאתה צריך לעשות עכשיו, אתה צריך להגיע להסכמות.
נסים זאב: לכן אני אומר שאפשר להוסיף אולי - - -
חיים כץ: מה זה "אפשר להוסיף"?
חיים כץ: צריכה להיות הסכמה.
נסים זאב: כיוון שהחוק בא - - -
חיים כץ: האם יש פה נציג אוצר?
<שי סומך: אני - - -
חיים כץ: האם אתה מייצג את האוצר?
<שי סומך: לא, לא.
<שי סומך: אני רוצה לומר - - -
נסים זאב: מכיוון שהחוק בא להוסיף כל יתום באשר הוא ולא משנה המסגרת הלימודית, כן משנה שהוא לומד.
חיים כץ: שהוא יעשה 20 שעות.
נסים זאב: הוא יעשה 20 שעות.
נסים זאב: אני אומר את זה בצורה הכי ברורה, גם אם הוא לומד במסגרת של סאטמר או נטורי קרתא או כל מיני מסגרות חסידיות כאלה ואחרות, ויש שם יתומים - - -
חיים כץ: נסים זאב, תקשיב, אלה לא ההסכמות כמו שאני שומע פה.
חיים כץ: אם זה לא ההסכמות, יש לך שתי ברירות, ואני אעשה מה שאתה רוצה.
חיים כץ: האחת, לאשר את החוק לפי ההסכמות, או לשלוח אותך להביא הסכמות ליתר.
חיים כץ: אתה המחליט.
חיים כץ: בידך הדבר.
נסים זאב: אני אומר לך מה אני חושב שצריך - - -
חיים כץ: הבאתי את זה בתוך שבועיים במטרה לסיים.
נסים זאב: אנחנו מסיימים, ידידי, אבל אפשר להוסיף עד יום רביעי, עד שהחוק יעלה – תשמע ממני – בתוך יומיים, להיפגש עם האוצר ולכלול - - -
חיים כץ: אני לא אצביע היום.
חיים כץ: תיפגש עם האוצר.
חיים כץ: ברגע שאני מצביע, אתה צריך לעשות רביזיה שנפתח את הדיון ונצטרך להוסיף לו עוד נושאים ועוד דברים.
חיים כץ: לא יכול להיות שאני מצביע עכשיו והחוק עבר שנייה ושלישית ואתה לא מבקש רביזיה ואני דן עוד פעם.
חיים כץ: אם סגרתי, סגרתי.
יעקב אשר: יכול להיות שיש לקונה מסוימת שפה בהבהרה בוועדה נוכל להסתפק בה, אני חושב.
<וילמה מאור: זאת לא הבהרה.
יעקב אשר: דקה, אני אסביר במה מדובר.
חיים כץ: אנחנו בצד שלך, אבל לא כך הדבר.
יעקב אשר: גם אני חושב כמו שאמרת בהתחלה, ללכת עם זה קדימה, וזה הכיוון שלי.
יעקב אשר: אני רק אומר כהערה, ואנחנו אומרים, לזרוק או להשתמש.
יעקב אשר: יכול להיות מצב בגלל השינוי בנושא הזה של מעמדם של בני הישיבות וכו', כאן מופיע כפי הגדרתם בחוק הקודם, ההגדרות של משרד הביטחון, ויש עכשיו את ההגדרה החדשה עד לגיבוש רשימת הישיבות על-פי הסעיפים - - -
חיים כץ: באה היועצת המשפטית ואומרת: ההגדרה הזאת הגדרה - -
יעקב אשר: רחבה.
חיים כץ: - - רחבה מאוד, וגם אתה אומר "רחבה מאוד".
חיים כץ: נסים זאב אומר: עם זאת, יש כאלה שלא בתוך ההגדרה, אבל הם גם מחוץ למסגרת ההסכמות.
יעקב אשר: אני לא חושב שיש כאלה שלא יהיו בהגדרה, אם נוסיף ונאמר רק דבר אחד, אני לא יודע אפילו אם בתוך החוק עצמו, אלא כהבהרה.
<יעל סלנט: - - -
יעקב אשר: לפני שאת עושה לא - - -
<יעל סלנט: אני לא עושה לא.
חיים כץ: היא לא קובעת, היא לא מחוקקת.
חיים כץ: אתה המחוקק.
חיים כץ: היא יועצת משפטית והיא לא מחוקקת.
חיים כץ: פה בוועדה היועצים המשפטיים לא מחוקקים.
חיים כץ: היא נותנת ייעוץ משפטי.
יעקב אשר: חיים, אני חדש פה, אני מתבלבל בין מחוקקים ליועצים משפטיים.
יעקב אשר: אם לוקחים את זה כהגדרה, לא פר רשימה.
יעקב אשר: זאת אומרת, אם זו רשימה שבהגדרתה בחוק הישן היתה הגדרה של שר הביטחון, בחוק החדש - - -
חיים כץ: יעקב אשר, יש לי הצעה בשבילך שנסים זאב ישמע.
חיים כץ: נצביע על החוק, נאשר את החוק.
נסים זאב: עם ההסתייגות שלי.
חיים כץ: תקשיב שנייה עד הסוף, נסים זאב, תהיה סבלני.
חיים כץ: אני בצד שלך, אני לא בא לדפוק אותך.
חיים כץ: אני מאשר את החוק, אתה תגיש רביזיה על החוק.
חיים כץ: את הרביזיה אתה יכול למשוך בכל רגע נתון.
חיים כץ: בינתיים אישרנו את החוק, תלך לבדוק מול הגורמים, אם תביא תוצאה, נפתח את הדיון מחדש ונאשר את התיקון.
חיים כץ: אם לא, נעלה את זה כמו שזה.
נסים זאב: בנוסף, אני מבקש בכל מקרה - - -
חיים כץ: יש לך רביזיה, יש לך את כל ה"בנוספים".
נסים זאב: הבנתי, אני מסכים.
נסים זאב: מקבל.
נסים זאב: בנוסף, אני רוצה להביא את התוספת שלי בהסתייגות - - -
חיים כץ: בשביל מה אם יש לך רביזיה?
נסים זאב: יא חביבי, אני יודע למה אני מדבר.
נסים זאב: אם ייקח קצת יותר זמן עד שאני משכנע או עד שנגיע להסכמה - - -
חיים כץ: לא יהיה דיון עד שתשחרר לי את הרביזיה.
חיים כץ: יש לך כל הזמן בעולם.
נסים זאב: ההסתייגות יכולה תמיד להישאר.
נסים זאב: אני אומר לך, גם אם הרביזיה לא תאושר, ייתכן מאוד שבין הרביזיה לבין ההסתייגות, שזה יהיה עוד יום, עוד כמה שעות, בזמן הזה אני אוכל לשכנע את האוצר שמדובר פה בכמה ילדים בודדים.
נסים זאב: אני מבקש שהיועצת המשפטית תמצא לי את הניסוח המתאים להוסיף את אותם ילדים שלומדים באותן מסגרות.
חיים כץ: לא צלבנו את ישו, אבל הוצאנו לו את הנשמה לאט-לאט.
<שי סומך: אדוני, הגיע לכאן המומחה, הרפרנט למשרד החינוך.
יעקב פרי: אני לא מומחה לכלום.
חיים כץ: אל תגיד שאתה לא מומחה לכלום, במשהו אתה חייב להיות מומחה.
יעקב פרי: על-פי עמדתו אין ישיבות שיוצאות מהרשימה הזאת.
יעקב פרי: הישיבות שלומדים בהן תלמידים שהם בדחיית שירות, כולם נכללים ברשימות הללו על-פי פקודת שירות ביטחון.
יעקב פרי: להבנתי, לרבות הישיבות של סאטמר.
נסים זאב: הם לא מקבלים תקציב.
יעקב פרי: התלמידים מחויבים בשירות ביטחון.
שולי מועלם-רפאלי: זה אמור לענות על הישיבות?
חיים כץ: אנחנו יוצרים סתם במקום להביא את החוק.
נסים זאב: אנחנו לא יוצרים סתם, אדוני.
חיים כץ: יש לך תשובה?
אליהו ישי: הוא מסתפק בה.
אליהו ישי: הוא מסתפק בתשובה.
אורית סטרוק: יאללה, בואו נצביע כבר.
חיים כץ: נצביע על הצעת החוק.
חיים כץ: יעל תקריאי אותה.
<יעל סלנט: הסעיף הבא.
<יעל סלנט: "(7) מדרשה לבנות שמקבלת תמיכה לפי סעיף 3א לחוק יסודות התקציב, התשמ"ה–1985; (8) מכינה קדם-אקדמית או קדם-הנדסית של מוסד כאמור בפסקאות (1) עד (5) או מכינה קדם צבאית מוכרת כהגדרתה בחוק המכינות הקדם-צבאיות, התשס"ח–2008.
חיים כץ: גם מדרשה לבנות.
חיים כץ: אתה רואה, העלו את הכול.
חיים כץ: גם המכינות הקדם צבאיות.
חיים כץ: הכול מכוסה, בלי נדר.
חיים כץ: היה פעם אחד, טומי לפיד.
חיים כץ: טומי לפיד – החיים שלו היו נגד החרדים, ואז נבחר.
יעקב אשר: מעניין, הבן שלו אחרת לגמרי...
חיים כץ: אז הוא אמר:
חיים כץ: אני לא רוצה את החרדים - -
אליהו ישי: הבן שלו באסטרטגיה אחרת.
חיים כץ: - - הוציאו את החרדים מהממשלה.
חיים כץ: אז כאילו הוא פתר את הבעיה.
חיים כץ: הוא פתר את הבעיה, הוא לא נבחר.
חיים כץ: אם תפתור את כל הבעיות, לא יצטרכו אותנו.
חיים כץ: תשאיר כמה בעיות שתמיד יהיה לנו מה לפתור.
חיים כץ: אלי, אתה רוצה שקודם נצביע ואחר-כך תדבר או שקודם תדבר ואחר-כך נצביע?
יעקב אשר: נצביע ואחר-כך נדבר.
אליהו ישי: נצביע, אני חושב שזה הכי טוב.
נסים זאב: חיים, אחר-כך אני רוצה רק הערה לפרוטוקול.
נסים זאב: אחרי ההצבעה.
חיים כץ: ואנחנו עוברים – מי אדוני?
<יהודה גוטמן: אני עורך-דין, רק תיקון טעות, זה צריך להיות 26א ולא 26ב.
<יעל סלנט: לא.
<יעל סלנט: ב-26ב מפנים, יש שם ההגדרה.
<יעל סלנט: זה בסדר.
חיים כץ: אמרת את שלך, היועצת המשפטית אמרה.
חיים כץ: אנחנו מודים לך על ההערה, אף-על-פי שהיא לא מתקבלת.
<חנה פינקל: אני התאלמנתי לפני שש שנים.
<חנה פינקל: באותו רגע היו לי שלושה בנים, שניים היו מתחת גיל 18, השלישי היה בדיוק על הגבול, בדיוק עבר את ה-18, הגשתי את כל הטפסים לביטוח הלאומי והופתעתי לראות שהכי גדול הופלה ולא התקבל.
<חנה פינקל: אני רוצה להבין משהו לפני הכול.
<חנה פינקל: הלוא החוק הזה בא לסייע להורה, לאימא, שצריכה לגדל את הילדים בהיעדר מפרנס, בהיעדר דמות חינוכית נוספת בבית, ובאותו רגע באים לעזור לה עד השירות הצבאי שהוא ימשיך באיזו מסגרת - -
חיים כץ: עד גיל 20.
<חנה פינקל: - - לימודית, כי הוא עדיין דוחה את השירות, לתת לה את הביטחון שהיא יכולה לפרנס אותו, לקבל את התוספת, את העזרה הזאת, שהיא זקוקה לה בוודאי, ולדעת דבר אחד: לא משנה באיזה מסגרת לימודית, העיקר שהילד לא ברחוב, הוא לומד, הוא נמצא במסגרת.
חיים כץ: מה את רוצה להגיד?
<חנה פינקל: כך שזה לא משנה איזה - - -
חיים כץ: זה בסדר, גברת.
יעקב אשר: היא רצתה להגיד לך תודה, זה הכול.
נסים זאב: רגע, לפני הצבעה.
חיים כץ: אנחנו לא מצביעים, אמרת לפני רגע: אחרי הצבעה.
חיים כץ: יש דיון של אורית סטרוק והוא לא פחות חשוב.
נסים זאב: רק שנייה.
נסים זאב: חיים, אני עכשיו מאוד רציני.
חיים כץ: אנחנו נראים לך לא רציניים?
נסים זאב: לא, אני רציני.
נסים זאב: אני בדרך כלל לא רציני.
חיים כץ: גם תרנגול עיוור מצא פעם גרגר – עכשיו אתה רציני, תמיד אתה לא רציני.
נסים זאב: אני שואל מה קורה כשיש בן כסיל תוגת אמו, הוא יושב בבית ולא לומד.
נסים זאב: הוא בן 19, הוא לא במסגרת לימודית.
חיים כץ: אני חושב שבמסגרת הדיונים שלך עם האוצר, נעכב את כל הצעת החוק, ואם יש בן כסיל, תלך ותסגור עם האוצר בינתיים.
נסים זאב: אני מבקש בהסתייגות - - -
חיים כץ: אתה רוצה שננעל את הישיבה?
נסים זאב: אני מבקש בהסתייגות שכל ילד ייכלל גם אם הוא לא במסגרת והוא ילד בעייתי מסיבות כאלה ואחרות.
נסים זאב: למשל יש המלצה של עובדת סוציאלית.
חיים כץ: אם אתה בטעות מנצח בהסתייגות, אני לא מאשר את החוק.
אליהו ישי: כל החוק נופל.
חיים כץ: אם אתה במקרה מנצח בהסתייגות, מה שלא קורה, אני עושה רביזיה על החוק.
חיים כץ: עזוב, אתה רוצה לקדם.
חיים כץ: יצאת כשמלוא תאוותך בידך ואתה ממשיך.
אליהו ישי: חיים, קיבלנו את עמדתך, חצי תאוותנו בידינו.
חיים כץ: לא, עכשיו הוא רציני.
חיים כץ: תקשיב, גם אם הילד שלי מוציא 95 במבחן, אני מרוצה.
חיים כץ: לא צריך תמיד 100.
נסים זאב: אני לא.
חיים כץ: מה לעשות, אצלי הילדים לא מוצלחים.
אליהו ישי: חבר'ה, האויב של הטוב הוא טוב מאוד, ואין פוליטיקאי שמסיים את הקדנציה שלו וחצי תאוותו בידו.
חיים כץ: ואנחנו עוברים להצבעה – בבקשה.
<שלמה מור: המוסד לביטוח לאומי.
<שלמה מור: אדוני, אנחנו נבקש תקופת היערכות קצרה.
חיים כץ: מה זו תקופת היערכות קצרה?
<שלמה מור: 90-60 ימים על מנת שנוכל - - -
חיים כץ: 45 יום תקבל.
חיים כץ: די, אני נועל את הישיבה.
חיים כץ: אם אתה לא מבין עברית, אני נועל.
חיים כץ: תקשיב, יש סדר-יום.
חיים כץ: אנחנו באים ועושים את זה מהר-מהר, אתה אומר: כל שאר הנושאים לא חשובים, אני אעשה את הנושא שלי, אני אמשוך אותו יום שלם.
יעקב אשר: תיקון למה שהוא אמר.
יעקב אשר: מה שהוא אמר הוא חשוב, אני חושב שגם אתה תסכים אתי, התארגנות 45 יום זה בסדר, אבל רטרואקטיבית.
חיים כץ: מיום תחילת החוק.
<שלמה מור: אם זה ברור, אדוני, אם אפשר שיהיו 90 ימים.
חיים כץ: תמשיך לדון, זה יהיה 120 יום.
יעקב אשר: רק תיקנתי.
חיים כץ: יש יום תחולת החוק.
<יעל סלנט: התחילה היא 45 יום מיום פרסום החוק, אבל הזכאות היא מהיום הראשון.
חיים כץ: הזכאות מהיום הראשון, זמן היערכות 45 ימים.
<לבנה עזרא: אני מנהלת תחום בכיר זיקנה ושאירים, אני מבקשת את רשות הדיבור.
<לבנה עזרא: אם הזכאות היא רטרואקטיבית מיום תחולת החוק, אז לא תאפשר לנו - - -
חיים כץ: אנחנו רוצים שתעבדו מהר.
<לבנה עזרא: אנחנו עובדים מהר.
חיים כץ: אתם עובדים מהר, אז תספיקו ב-45 ימים.
חיים כץ: תעבדו קצת שעות נוספות, תעשירו את האנשים שלכם, תהיה להם משכורת קצת יותר גדולה.
יעקב מרגי: חיים, אתה רוצה שנצביע היום על הצעת החוק או לא?
חיים כץ: ואנחנו עוברים להצבעה.
חיים כץ: מי בעד הצעת החוק כפי שהוקראה כהכנה לקריאה השנייה והשלישית, ירים את ידו.
יעקב אשר: אני מצביע במקום ליצמן.
חיים כץ: אתה במקום ליצמן.
חיים כץ: ואת?
אורית סטרוק: אני במקום יוני.
חיים כץ: שישה חברי כנסת שיש להם זכות הצבעה, והם חלק מחברי הכנסת שנמצאים פה, אישרו את הצעת החוק בהכנה לקריאה השנייה והשלישית.
חיים כץ: במהלך חודש יוני זה יעלה למליאה.
אורית סטרוק: ברכות.
יעקב מרגי: קראנו לו "חוק סגל".
נסים זאב: יש לי רק הערה.
חיים כץ: הצעת החוק במהלך חודש יוני תעלה במליאה, ואני מקווה שלא יצטרכו להשתמש בחוק הזה ושלא יהיו יתומים בגילאים האלה, וכל אחד שיגיע לגיל המתאים.
חיים כץ: בשביל זה חלק עושים מצוות וחלק מתפללים כל יום שלא יהיו יתומים ותהיה לנו הרבה בריאות בבית הזה ובכלל הבתים.
חיים כץ: קודם כול, הצעת החוק אושרה כהכנה לקריאה השנייה והשלישית.
חיים כץ: חבר הכנסת אלי ישי, מורנו ורבנו.
אליהו ישי: כמה דברים בקצרה.
אליהו ישי: קודם כול, אבי יתומים ודיין אלמנות – לא קורה הרבה שבכנסת דנים בנושאים שהם כל-כך ערכיים וחשובים לערכים של העם הזה.
אליהו ישי: ברכות לרב נסים זאב.
יעקב מרגי: אלי, תבוא לוועדה הזאת תראה מה עושים כל יום.
אליהו ישי: אני מסכים.
אליהו ישי: הייתי שר העבודה והרווחה שתי קדנציות.
חיים כץ: אלי, בקדנציה שעברה – 127 חוקים שנגעו ביתומים, אלמנות.
חיים כץ: פה קיבלנו יקיר יתומי צה"ל, יקיר פעולות איבה, יקיר הגמלאים.
חיים כץ: נגענו בכל - - -
אליהו ישי: אני לא הרבה בבית הזה, אבל יוצא הוועדה הזאת.
אליהו ישי: עוד לא סיימתי לדבר.
אליהו ישי: הייתי שר העבודה והרווחה ואני מכיר היטב את התחום.
אליהו ישי: חברים, אני רוצה להיות בקטע של ברכות, גם למגיש הצעת החוק, הרב נסים זאב - - -
יעקב מרגי: יעקב אשר.
אליהו ישי: יעקב אשר וכולם.
אליהו ישי: אני רוצה לומר מילה לגבי יוסי סגל.
אליהו ישי: אני מכיר את הגלגולים האלה עוד לפני הרבה שנים – ארבע שנים, חמש שנים, כשזה רק התחיל והוא התייתם.
אליהו ישי: ריגש אותי מאוד איך הוא הוביל את זה ואיך הוא נאבק.
אליהו ישי: העמידה האיתנה שלו והנחישות – אני גם לומד מזה.
אליהו ישי: בסוף, בסוף, בסוף, חיים, אני רוצה להודות לך ולחברי הוועדה.
אליהו ישי: במיוחד לך.
אליהו ישי: אני מכיר אותך הרבה הרבה שנים, עוד לפני שבאת לכנסת, את אהבת הציבור שיש לך, אהבת הכלל והמסירות למען הכלל.
אליהו ישי: לא היה לי ספק, ואמרתי גם ליוסי באותו רגע: חיים כץ, זה יגיע אליו.
אליהו ישי: אמרו לי: אולי הוא יתנגד.
אליהו ישי: אמרתי: אין מצב.
אליהו ישי: זורמים בעורקים שלו אהבת הכלל, סיוע לכלל.
אליהו ישי: אני חושב שהתרומה שלך בוועדת העבודה, הרווחה והבריאות, בשנים האחרונות, בקדנציה השנייה, במהלך כל הקדנציות שלך בתחום הזה תרמה רבות ונצורות, ואני אומר את זה כשר העבודה והרווחה לשעבר, שלא היה קל לקדם דברים.
אליהו ישי: אצלך הדברים התקדמו בצורה מאוד-מאדו מכובדת.
אליהו ישי: מגיעים לך כל הכבוד וכל ההערכה, ואני באופן אישי מרגיש חובה להודות לך בשם חברים רבים ובטח בשם יתומים ואלמנות.
יעקב מרגי: בקדנציה שעברה, כשהייתי חבר ועדה, החוק הזה נדחה פה אחד.
יעקב מרגי: התביישתי, לא הרמתי יד אפילו.
יעקב מרגי: ראיתי מה המגמה.
חיים כץ: אני מצטער שעברו שבועיים עד שזה עבר פה את כל המסלול.
אליהו ישי: יישר כוח גדול וגם לצוות המקצועי פה.
יעקב אשר: באמת ליוסף כל הברכות, הוא לימד אותנו פרק בעקשנות על דבר נכון, ובאמת כל הכבוד.
יעקב אשר: אני באמת רוצה להצטרף לברכה לך, אדוני היושב-ראש, ולצוות שלך.
יעקב אשר: רואים אצל כולם את אותה דבקות של היושב-ראש.
יעקב אשר: רוח המפקד נושבת פה, חבל על הזמן, והרגישות שלך.
יעקב אשר: אם היו מציעים אותך לנשיא היום, לא הייתי מסכים, כי חבל על התפקיד - - -
חיים כץ: תלוי מה הרבי היה אומר.
יעקב אשר: - - - כי חבל על התפקיד שלך פה.
יעקב אשר: תמשיך לעשות מעשים טובים, בניגוד למה שעושה חלק גדול מהממשלה שלך.
יעקב אשר: והדברים האלה, זה הקרן לעולם הבא.
יעקב אשר: אלה הדברים שכאשר אנחנו נגיע לאן שנגיע, לא על-ידי המתת חסד - -
חיים כץ: תזכור מה אמרתי לך.
יעקב אשר: - - נראה את כל הילדים הללו, את כל ההורים של הילדים האלה, שהם יושבים היום ומתפללים עלינו שלנו תהיה סיעתא דשמייא, כי אנחנו עוזרים לילדים שלהם.
חיים כץ: החלק החשוב בחיים זה הכרת הטוב.
חיים כץ: אל תשכח.
יעקב אשר: אדוני מערב שני - - -
חיים כץ: אני מערב את החיים – הכרת הטוב.
חיים כץ: מי שאין בו הכרת הטוב, אין בו כלום.
חיים כץ: מי שאין בו הכרת הטוב, אין בו כלום, גם אם הוא מתפלל מהבוקר עד הערב, פעמיים שחרית וגם בנץ והוא מקדים את הנץ וסוגר את הווילון.
חיים כץ: אני קם בנץ לעשות מצוות.
חיים כץ: אני לא קם להתפלל, אבל אני קם לעשות מצוות.
נסים זאב: חיים, אני אומר רק שתי מילים.
נסים זאב: קודם כול, אני רוצה להודות לך.
חיים כץ: אורית, הם עושים לך בכוונה.
אורית סטרוק: כן, זה ממש לא פייר.
אורית סטרוק: יש לי הצעת חוק.
אורית סטרוק: אני לא רוצה לדבר, אני צריכה להתחיל את החוק שלי.
אורית סטרוק: כל אחד פה נותן נאומים.
אורית סטרוק: יש לכם מליאה, תנאמו כמה שאתם רוצים.
נסים זאב: אני אשם שהחוק הקודם התעכב בחצי שעה?
אורית סטרוק: לא, אבל אתה לא חייב למרוח את זה עוד ועוד.
נסים זאב: אני לא מורח, אין לי שוקולד למרוח עכשיו.
נסים זאב: אני אומר שתי מילים בסך הכול.
נסים זאב: חיים, שתי מילים אני רוצה לומר ואת ההערה שביקשתי.
נסים זאב: קודם כול, מגלגלין זכות עלי-ידי זכאי, ויישר כוח.
נסים זאב: יוסף שהיה בא כל יומיים-שלושה למשרד ומכה בפטיש, כמו שאומרים.
חיים כץ: רק הוא לא בא לכתובת הנכונה.
חיים כץ: היה בא אלי.
<קריאה: גם אלי הוא בא.
<קריאה: גם אלי הוא הגיע.
<קריאה: כל הכבוד ליוסף.
נסים זאב: חיים, משהו טכני.
נסים זאב: אני רוצה רק להעיר.
נסים זאב: הגשתי את החוק הקודם שלי ב-31 ביולי 2013, ועם כל הכבוד לדב חנין, אני מאוד מעריך ומוקיר אותו ועבדנו ביחד על החוק הזה, החוק שלו הוגש ב-20 – אני אומר את זה לפרוטוקול – ב-20 בינואר 2014, ואני הגשתי שוב חוק נוסף, אותו חוק, דומה, ב-21 - - -
חיים כץ: נסים זאב, יש תקנון ויש כללים בכנסת הזאת.
חיים כץ: ואם תקנון הכנסת לא מאשר, אז אני לא יודע לעשות.
חיים כץ: אני לא הולך לכופף את התקנון.
חיים כץ: קיבלת הנחיות מה לעשות ואיך לפעול.
יעקב מרגי: שלום לכולם, אני מתכבד לפתוח את ישיבת ועדת העבודה, הרווחה והבריאות של הכנסת.
יעקב מרגי: 9 ביוני 2014.
יעקב מרגי: הפסקתי לספור היום ישיבות במספר.
יעקב מרגי: הצעת החוק של חברת הכנסת אורית סטרוק, הכנה לקריאה שנייה ושלישית, ואני מעביר את שרביט הניהול ליושב-ראש.
אורית סטרוק: המת היא - - -
חיים כץ: קצר.
אורית סטרוק: אני רוצה להגיד קצר, אבל חשוב לי להגיד.
חיים כץ: כמה שאת רוצה, את יכולה גם ארוך.
אורית סטרוק: אני אעשה את זה קצר, אבל זה חשוב.
אורית סטרוק: ישבנו כאן בדיון הקודם, בהכנה לקריאה הראשונה, ונציגת משרד הבריאות אמרה שהם לא מכירים תלונות על אפליה מחמת גיל ואם יש תלונות כאלה, שיעבירו להם, כי אין דברים כאלה.
אורית סטרוק: ואני ישבתי והקשבתי.
אורית סטרוק: חברתי, רינה פרנקל, שגם היא יוזמת החוק, סיפרה את הסיפור המשפחתי שלה.
אורית סטרוק: לא תיארתי לעצמי שבתוך יום אחד בלבד אני אקלע למציאות הזאת, ונקלעתי למציאות הזאת.
אורית סטרוק: למחרת היום אמא שלי הופלה בטעות על-ידי איזה אדם.
אורית סטרוק: היא נפלה ושברה שבר קטן באגן.
אורית סטרוק: היא הובהלה לבית החולים.
אורית סטרוק: אני לא אגיד פה שמות של בתי חולים ולא של רופאים, כי זה לא העניין, זה רק להכיר את הסיטואציה.
חיים כץ: זו ועדת הבריאות.
חיים כץ: כשאבא שלי עשה לו איזה רופא משהו, בכל דיון הייתי פותח ואומר את שם הרופא ומה שהוא עשה.
אורית סטרוק: אני לא שם, כי אני פה בשביל לתקן.
אורית סטרוק: היא הגיעה לבית החולים.
אורית סטרוק: מסתבר שהיא כמובן לא יכולה לזוז במצב הזה.
אורית סטרוק: ראו אישה בת 80 - - -
אורית סטרוק: אמרו לנו בבוקר שלמחרת, זאת אומרת, אחרי כמה שעות בבית החולים: קחו אותה מפה לבית אבות סיעודי.
אורית סטרוק: אמרתי: אני לא מבינה, אנחנו רוצים שיקום.
אורית סטרוק: למה בית אבות סיעודי?
אורית סטרוק: בהתחלה קניתי את זה.
אורית סטרוק: שאלתי: למה לא שיקום?
אורית סטרוק: אז אמרו לי: את לא יודעת מה קורה במחלקת שיקום, זה לא בשבילה, זה קשה, היא אישה זקנה, תני לה לנוח, יש המון אפשרויות.
אורית סטרוק: כבר התקשרנו וכבר קבענו עם בית אבות סיעודי.
אורית סטרוק: כבר קבענו אתם, הסיבה היחידה שלא העברנו את אימא שלי פיזית, זה בגלל שהיה לה נורא חשוב שאחותי תבוא מהצפון ותראה את המקום, שזה נוח לה.
אורית סטרוק: התעכבנו כמה שעות.
אורית סטרוק: בכמה השעות האלה חברתי היקרה, חברת הכנסת שולי מועלם-רפאלי, הציעה לי לדבר עם הגברת זהרה כהן מהמשרד לאזרחים ותיקים, וראה זה פלא, העולם נפתח בפני, ופתאום הסתבר לי שפשוט מפלים אותה לרעה מחמת הגיל שלה.
אורית סטרוק: אני לא אספר את כל הגלגלים שגלגלתי ואת כל המרפקים שהייתי צריכה למרפק כדי לתת לאימא שלי שום דבר מיוחד, שום פריבילגיה, רק את מה שהחוק מתיר לה.